Bally"s Casinos võideti volbriööl kabriolett BMW Z3, tegemist on viimase aja suurima jackpotiga, teatas ettevõte.
Eile vormistati kollane luksuslik kabriolett BMW Z3, väärtusega üle 390 000
krooni, jackpoti võitja nimele. Auto Jackpoti võitis 30. aprillil 31 aastane
naine Ballys Casino automaatidel mängides.
'Tegemist on Bally`s Casino viimase aja suurima Jackpotiga, peale Mega Jackpoti võitmist eelmisel aastal. Tookord oli võidusummaks 830 957 krooni,' rääkis Bally`s Casino ja CityCasino turundusjuht Marge Tilk.
Jackpoti võitnud naisel on õnnemängudes varemgi edu olnud. Eelmisel aastal võitis ta abikaasalt kingiks saadud lotopiletiga 100 000 krooni. 'Seda uskumatum tundus mulle Bally`s Casino Auto Jackpot. Ühel inimesel ei saa ju nii palju järjest vedada,' õhkas võitja. 'Kuna tegemist oli nõidusliku Volbriööga, siis tundus see kõik unenäona. Lasin end mehel mitu korda näpistada, enne kui sain aru, mis juhtunud on.'
Jackpoti võitnud naise sõnul on autost suur rõõm tervele perele, kuhu kuuluvad veel kuueaastane tütar ja üheaastane pisitütar. Enne oli nende peres üks auto. 'Me ei ole veel otsustanud, mis me autoga teeme,' ütles õnnelik pereema. 'Tegemist on suurepärase suvise luksusautoga. Oleme mitmeid kordi mehega omavahel naljatanud, et sellisega oleks küll tore sõita.'